cyanic-selkie/wikianc huggingface dataset:
IMAP
Seisundid
Algab, kui saadetakse  käsk serverile. See käsk saadetakse serverile, kui kasutaja soovib välja logida või seanss aegub.
E-kirja atribuudid
E-postkastis olevad kirjad indekseeritakse, algab numbrist 1 ja suurendatakse järjest ühe võrra. Näiteks kui kiri kustutatakse, siis kõik suurema järjendi numbriga kirjadel vähendatakse järjendi numbrit ühe võrra.
32-bitine kirja identifikaator tagab kirjadele unikaalsuse. Sellega säilitatakse sama seis meilikliendis ja serveris, kui kasutaja on eri töörežiimides olnud.
Kajastab kuupäeva ja kella, kui kiri saabus IMAPi serverisse.
Väljendatakse oktetina (8-bitisena) elektronkirjas.
Tšiili peeso
Tšiili peeso (CHP, ISO 4217 kood CLP) on Tšiili rahaühik.
Praegusel kujul on Tšiili peeso käibel alates 1975. aastast.
Rahaühiku sümbolina kasutatakse tähte S, mida läbib üks või kaks vertikaaljoont (dollarimärk).
Käibel on 1000, 2000, 5000, 10 000 ja 20 000 peeso väärtuses paberrahad ning 1, 5, 10, 50, 100 ja 500 peeso väärtuses mündid.
Florin Salam
Florin Stoian (sündinud 1. oktoober 1979), esinejanimeganime Florin Salam, on rumeenia manele-laulja.
Elulugu
Salam sündis mustlaste peres. Noorukieas laulis ta koos isa ja onu ansamblitega.
Pärast seda, kui isa oli laulmiseks liiga vana, asus tema asemele Salam, lauldes koos onuga Florin Fermecătoru nime all. Nii sai temast žanri austajate poolt kõrgelt hinnatud laulja Vahepeal sõbrunes Salam bändijuhi Dan Bursuciga. Ta aitas Salamil salvestada oma esimest singlit nimega "Ce a gagică șmecherită" ( inglise keel:  Selline valiv tibi ), aastal 2002. Ta mängis olulist rolli, kui hitt "Of", my life "( Inglise:  Oh, my life ) ilmus 2000. aastal, laulsid Adrian Minune ja Costi Ioniță. 2002. aasta lõpus muutis Salam oma lavanime "Charming" (inglise keeles  hurmav ) nimeks araabia "  Salam " ( Inglise keel:  rahu , vrd  heebrea  shalom ).
Tema vanemad kannavad nime Marin ja Joanna.
Florin Stoyan abiellus 2007. aasta septembris oma naise Stefaniaga, kellega ta elas koos mitu aastat, kuna nende saatus oli mustlasseaduste kohaselt omavahel seotud.
Paari vaimsed vanemad olid Adrian Minune ja Something. Usuline pulmatseremoonia ja ka vastavad pidustused toimusid kuurort Antalya, Türgi. Abielust oli Florin ja Stefania Stoyanil kaks last.
12. aprillil 2009 suri Stoyani naine 27-aastaselt maksatsirroosi tagajärjel.
A. Le Coq Premium
A. Le Coq Premium on heledatest linnastest pruulitud hele õlu, mida toodab õlletehas A. Le Coq alates aastast 1999.
Aastal 2005 täiustati õlle retsepti erihumalatega, et parandada õlle vahu omadusi. Aastal 2008 oli A. Le Coq Premium samal aastal tehtud jaemüügiuuringute andmetel Eestis müüduim õlu. A. Le Coq Premium oli esimene Eestis toodetud õlu, millel võeti kasutusele alumiiniumpurki kattev fooliumkate, et purgi ava püsiks puhas. Õlut toodetakse 0,5 l ja 0,33 l alumiiniumpurgis ning 0,5 l klaaspudelis. Õlu on kangusega 4,7% mahust.
Ferdinand Kool
Ferdinand Kool (10. jaanuar 1895 Laeva vald, Tartumaa – 6. aprill 1973 Manchester, Connecticut) oli eesti ajakirjanik ja kirjanik (pseudonüüm Kalju Rahu).
Ta õppis Eesti Aleksandri Põllutöökoolis ja Saadjärve Ministeeriumikoolis.
Oma Maa peatoimetaja 1924–1940, Sakala peatoimetaja 1941–1944.
1944 põgenes Saksamaale, 1950 siirdus USA-sse.
Hardi
Hardi on mehenimi.
2018. aasta seisuga oli see Eestis populaarsuselt 305. mehenimi. 1. jaanuari 2018 seisuga oli Eestis eesnimi Hardi 388 mehel.
2022. aasta 1. jaanuari seisuga oli eesnimi Hardi Eestis 422 mehel ning see oli populaarsuselt 303. mehenimi. Vanim Hardi oli vanuserühmas 70–74 aastat, noorim vanuserühmas 0–4 aastat.
Eesnimi Hardi oli kõige populaarsem vanuserühmas 0–4, kus neid on 10 000 elaniku kohta 5,92. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 6,95 inimest.
Aleksy Antkiewicz
Aleksy Antkiewicz (12. november 1923 Katlewo, Grodziczno vald, Nowe Miasto Lubawskie maakond, Warmia-Masuuria vojevoodkond – 3. aprill 2005 Gdańsk) oli Poola poksija.
Antkiewicz oli kokku viiekordne Poola meister – sulgkaalus (kuni 58 kg) aastatel 1947–1950 ja kergekaalus (kuni 60 kg) 1951. aastal. Ta sai Poola meistrivõistlustel kergekaalus (kuni 60 kg) 1954. aastal 2. koha. Ta on võistelnud maavõistlustel Poola eest 13 korda ning on võitnud neist 6 ja kaotanud 7 kohtumist.
Antkiewicz sai sulgkaalus (kuni 58 kg) 1948. aasta Londoni olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Ernesto Formentile (Itaalia) ning võites 3. koha kohtumises Francisco Núñezi (Argentina). Ta sai kergekaalus (kuni 60 kg) 1952. aasta Helsingi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Aureliano Bolognesile (Itaalia). Ta oli esimene Poola poksija, kes on võitnud olümpiamedali.
Antkiewicz sai kergekaalus (kuni 60 kg) 10. Euroopa meistrivõistlustel (Varssavi, 1953) pronksmedali, kaotades poolfinaalis hilisemale kuldmedalivõitjale ja Euroopa meistrile Vladimir Jengibarjanile (NSV Liit). Ta osales sulgkaalus (kuni 58 kg) 7. Euroopa meistrivõistlustel (Dublin, 1947), kuid tema tulemus pole teada ning 8. Euroopa meistrivõistlustel (Oslo, 1949), kuid kaotas veerandfinaalis hilisemale hõbemedalivõitjale Louis van Hoeckile (Belgia) ja jäi edasisest medaliheitlusest välja. Ta osales kergekaalus (kuni 60 kg) 9. Euroopa meistrivõistlustel (Milano, 1951), kuid kaotas 1. ringis hilisemale kuldmedalivõitjale ja Euroopa meistrile Bruno Visintinile (Itaalia) ja jäi edasisest medaliheitlusest välja.
Baškiiri keel
Baškiiri keel (ka baškordi keel; baškiiri keeles башҡорт теле) on turgi keelte kõptšaki-bulgari rühma kuuluv keel, mida kõneldakse Baškortostanis ja naaberaladel Venemaa Föderatsioonis. Baškiiri keele lähim sugulaskeel on tatari keel. Baškortostanis on baškiiri keel vene keele kõrval teine riigikeel.
Venemaal valdas 2002. aasta rahvaloenduse andmetel baškiiri keelt 1 379 700 inimest, neist Baškortostanis 1 056 900.
2010. aasta rahvaloenduse andmetel valdas Venemaal baškiiri keelt 1 152 404 inimest, neist Baškortostanis 931 936 inimest.
Hoolimata suhteliselt suurest kõnelejate arvust peetakse baškiiri keelt ohustatud keeleks.
2012. aastal ilmus Venemaal baškiiri keeles 168 nimetust raamatuid ja brošüüre kogutiraažiga 777 300 eksemplari. 2019. aastal ilmus Venemaal baškiiri keeles 153 nimetust raamatuid ja brošüüre kogutiraažiga 718 950 eksemplari.
Baškiiri keelt kirjutatakse alates 1940. aastast kirillitsas, millele on lisatud mõned tähemärgid. Kuni 1929. aastani oli kasutusel araabia kiri, seejärel aastatel 1929–1940 ladina kiri.
Matthias
Matthias on mehenimi. Matthias on nimi, mis on tuletatud kreeka keelest (Ματθαίος), päritolult sarnaneb Matteusega.
Nime eestikeelne variant on Mattias.
Adam Webster
Adam Harry Webster (sündinud 4. jaanuaril 1995 Chichesteris) on Inglismaa jalgpallur, kes mängib keskkaitsjana Inglismaa Premier League'i klubis Brighton & Hove Albion.
Ta alustas klubikarjääri Portsmouthis, debüteerides klubi põhimeeskonnas Inglismaa esiliigas hooajal 2011–12. Hooaja 2013–2014 esimeses pooles mängis ta laenul Inglismaa tugevuselt viienda liiga klubis Aldershot Town.
Aastatel 2016–2018 mängis ta Inglismaa esiliiga klubis Ipswich Town. Hooajal 2018–2019 mängis ta Inglismaa esiliiga klubis Bristol City ning valiti samal hooajal Bristol City hooaja parimaks mängijaks.
2019. aasta augustis sõlmis ta nelja-aastase lepingu Brighton & Hove Albioniga. 19. oktoobril 2019 lõi ta mängus Aston Villa vastu oma esimese värava Inglismaa kõrgliigas.
Aastatel 2012–2013 mängis Webster Inglismaa kuni 18- ja kuni 19-aastaste koondistes.
Joan Didion
pisi|Joan Didion (1970) Joan Didion (5. detsember 1934 Sacramento, California, USA – 23. detsember 2021 New York) oli Ameerika Ühendriikide kirjanik, keda tuntakse eelkõige romaanide ja kirjanduskriitika järgi. Tema romaanid käsitlevad Ameerika moraali lagunemist ja kultuurilist kaost, kus valdab isiklik ja sotsiaalne killustumine. Didioni loomingus paistavad silma ärevus- ja õudustunne. Ta on kirjutanud ka memuaare ja esseistikat.
Didioni tuntumate teoste seas on "Slouching Towards Bethlehem" (1968), "Play It As It Lays" (1970) ja "The Year of Magical Thinking" (2005, näidendina 2006).
1982. aastal ilmus sarjas "Loomingu raamatukogu" Joan Didioni raamat "Meie ühised palved" ("A Book of Common Prayer", 1977) Enn Soosaare tõlkes (nr 30–32).
Pedro Pascal
José Pedro Balmaceda Pascal (sündinud 2. aprillil 1975 Santiagos Tšiilis) on Tšiili ja Ameerika Ühendriikide näitleja.
Ta alustas oma karjääri külalisnäitlejana telesaadetes, enne kui sai tuntuks HBO fantaasiasarja "Troonide mäng" (2014) neljandal hooajal Oberyn Martelli ja Netflixi krimisarjas "Narcos" (2015–2017) Javier Peña kehastamise eest. 2019. aastast on ta kehastanud nimitegelast Disney+ "Tähesõdade" sarjas "Mandaloorlane" ning kõrvalsarjas "The Book of Boba Fett". 2023. aastal ilmuvas seriaalis "The Last of Us" kehastab ta peategelast Joel Millerit. Ta on mänginud filmides "Saatuse büroo" (2011), "Vereimejatest Tõprad" (2015), "Suur Hiina Müür" (2016), "Kingsman: Kuldne ring" (2017), "Kutsuge McCall 2" (2018), "Piiriala" (2019), "Wonder Woman 1984" (2020) ja "Üüratu talendi talumatu taak" (2022).
Pascalil on laialdane lavakogemus nii näitleja kui ka lavastajana. Ta on pälvinud Los Angelese Drama Critics Circle'i auhinna ja Garlandi teatriauhinna rolli eest Long Beachi Rahvusvahelise Linnateatri lavastuses "Orvud" ning on esinenud nii klassikalistes kui ka kaasaegsetes teostes. Pascal tegi oma esmaesinemise Broadwayl 2019. aasta veebruaris Shakespeare'i tragöödias "King Lear" koos Glenda Jacksoni ja Ruth Wilsoniga. Pascal on New Yorgi LAByrinth Theater Company liige.
Isiklikku
Pascal räägib nii inglise kui ka hispaania keelt.
Pascal on 1993. aastast New Yorgis elanud. 1995. aastal, kui Pascal käis ülikoolis, esitas USA föderaalne vandekohus tema isale süüdistuse seoses rikkumistega tema juhitud viljakuskliinikus. Pärast seda naasid tema isa, ema ja kaks noorimat õde-venda Tšiilisse; Pascal väidab, et tema isa ei teinud midagi valesti.
Pascali ema sooritas 1999. aastal enesetapu. Pärast tema surma hakkas Pascal kasutama oma ema perekonnanime ametialaselt nii ema auks kui ka seetõttu, et ameeriklastel oli raskusi tema esimese perekonnanime Balmaceda hääldamisega.
Tema lähedased sõbrad on kolleegid Sarah Paulson ja Oscar Isaac. Pascal on öelnud, et ta on agnostik ja liberaal.
Katre Väli
Katre Väli (sündinud 13. veebruaril 1984) on eesti teatrikriitik ja semiootik.
Ta on töötanud Tartu Ülikooli semiootika osakonnas aastail 2008–2015.
2007. aastal kaitses ta magistritöö "Luulelavastus tänapäeva eesti teatris".
Ta oli Eesti Semiootika Seltsi juhatuse esimees aastail 2012–2014.
Alates 2014. aastast on ta Sihtasutuse Eesti Teatri Agentuur teatriinfo koordinaator ning alates 2016. aastast Kultuuriministeeriumi kunstide osakonna teatrinõunik. Ühtlasi on ta alates 2017. aastast ka Sihtasutuse Rakvere Teater nõukogu esimees.
Pangamäe karst
Pangamäe karst on karstiala Pärnu maakonnas Lääneranna vallas.
Karstiala asub paese kõrgendiku – Pangamäe – põhja- ja kirdenõlval, kus leidub mitmeid karstivorme. Seal on ka 0,6 m kõrgune koobas, mille jälgitav pikkus on 2,0 m.
Carlo Rubbia
pisi Carlo Rubbia (sündinud 31. märtsil 1934) on itaalia füüsik.
Kangiryuarmiutun
Kangiryuarmiutun on Kanadas (Loodealadel) räägitav inuktituti keele Inuinnaqtuni murde murrak.
Aiamaa raudteepeatus
pisi|Aiamaa peatuskoha elamu Aiamaa raudteepeatus oli raudteepeatus Tartu–Valga liinil Nõo vallas Aiamaa külas.
Peatus asus Ropka raudteejaama ja Nõo raudteejaama vahel (kilometraaž 440,26 ).
Avamisel jäi peatus Meeri valda. Aiamaal peatusid kõik Tartu–Elva rongid ja tavalised Tartu–Valga rongid. Viimane reisirong peatus Aiamaa raudteepeatuses 2008. aastal, enne Tartu–Valga raudtee remondi algust. Pärast rongiliikluse taastamist (2010) reisirongid enam Aiamaa peatuses majandus- ja kommunikatsiooniministeeriumi otsuse järgi ei peatunud. Peatuskoht suleti seda kasutavate reisijate vähesuse tõttu.
Aiamaa raudteepeatuses oli madal, 20 cm kõrgune ja 30 meetri pikkune perroon, mis lammutati raudteelõigu remondi käigus 2009. aastal. Reisijate ooteruum oli lammutatud juba mõni aasta varem.
D'Urville'i meri
Meri on aasta läbi kaetud triivjääga; seal on palju jäämägesid. Soolsus on 33,7–33,8‰.
Rely
pisi|Rely vallamaja
Rely on vald Põhja-Prantsusmaal Pas-de-Calais' departemangus.
Rely asub u. 19 km Béthune'ist läänes ja 55 km Lille'ist edelas, teede D341 ja D90 ristumiskoha ümbruses. Valda läbib Autoroute A26.
pisi|tühi|
Ajalugu
Rely küla oli olemas juba galloromaani perioodil ja asus rooma tee ääres, mis ühendas Thérouanne'i, Arrasi ja Boulogne-sur-Meri. Paljudel sellel teel või selle lähedal asuvatel küladel on sama päritolu, nagu Blessy, Estrée-Blanche, Ligny-lès-Aire, Auchy-au-Bois ja Ferfay. Algselt väikesed Rooma jaamad, kuhu väed või konvoid tulid puhkama ja sööma oma reisidel Rooma, Arrasi, Thérouanne'i ja Boulogne'i vahel, arenesid need jaamad seejärel välja ja neist said tänapäeva külad. Laia ja sügava vallikraaviga ümbritsetud künkale ehitatud linnus oli pelgupaigaks normannide, flaami ja hispaania armee järjestikuste sissetungide ja rüüstamiste eest. Rely on sajandite jooksul jälginud muutliku Artois' piirkonna saatust:
Kenneth Kaunda
pisi|Kenneth Kaunda [[1983. aastal ametlikul visiidil Ameerika Ühendriikides]] pisi|Kenneth Kaunda [[1970. aastal Frankfurdis]] Kenneth David Kaunda (28. aprill 1924 Chinsali – 17. juuni 2021 Lusaka) oli Sambia poliitik, riigi esimene president.
Kenneth Kaunda oli üks aktiivsemaid Sambia iseseisvuse eest võitlejaid. Ta oli Sambia president riigi iseseisvumisest 1964. aastal kuni 1991. aastani. Aastal 1972 kehtestas Kaunda ainupartei võimu ja tema juhitav Ühendatud Rahvusliku Sõltumatuse Partei (UNIP) jäi võimule kuni tema ametiaja lõpuni.
Lapsepõlv ja noorus
Kenneth Kaunda sündis Põhja-Rodeesia Põhjaprovintsis Chinsalis Lubwa misjonijaamas vaimuliku ja kooliõpetaja David Kaunda perekonnas. Kenneth oli kaheksast lapsest noorim. Tema isa oli pärit Njassamaa põhjaosast. Põhja-Rodeesiasse asus ta elama 1904. aastal, et töötada Lubwas Šotimaa Kiriku misjonärina. Ka Kennethi ema oli õpetaja; ta oli esimene aafriklasest naine, kes Põhja-Rodeesias kooliõpetajana tööle asus. Mõlemad õpetasid bemba lapsi riigi põhjaosas.
Kenneth Kaunda sai alghariduse Lubwas ja õppis aastatel 1941–1943 Lusakas Munali õppekeskuses, kus sai õpetaja koolituse. Pärast kooli lõpetamist asus temagi tööle õpetajana. Aastatel 1943–1945 oli ta Lubwa kooli juhataja, seejärel püüdis Lusakas sõjaväelaste koolitajaks saada, kuid teda ei võetud vastu. Pärast seda siirdus Kaunda koos kahe sõbraga Tanganjikasse paremat elu otsima. Seejärel viibis ta mõnda aega Salisburys, kus töötas Bindura kaevanduses. Ta abiellus 1946. aastal Beatrice Kaweche Bandaga ja suundus 1948. aastal koju tagasi. Temast sai õpetaja Copperbeltis Mufulira misjonikoolis. Ta tegeles ka sotsiaaltööga muu hulgas vasekaevandustes.
Poliitikutee algus
Aastal 1949 asus Kaunda tõlgi ja Aafrika-alase nõustajana tööle inglase Sir Stewart Gore-Browne'i juurde. Gore-Brown oli Põhja-Rodeesia seadusandliku nõukogu liige ja riigi iseseisvumise toetaja. Tema kõrval sai Kenneth Kaunda oma esimese kogemuse poliitikast ja õppis tundma koloniaalvõimu telgitaguseid. Aastatel 1949–1951 töötas ta ka osalise tööajaga Lubwa koolis. Tema aktiivne poliitikukarjäär sai alguse, kui ta 1949. aastal tollal Põhja-Rodeesia Kongressi nime kandnud partei liikmeks astus. Aastal 1951 sai partei nimeks Põhja-Rodeesia Aafrika Kongress ja samal aastal nimetati Kaunda partei korraldussekretäriks, 1953. aastal sai Kenneth Kaundast Harry Nkumbula juhitava ja tollal juba Aafrika Rahvuskongressi nime kandnud partei peasekretär.
Lahkhelid ja uue partei asutamine
pisi|Kenneth Kuanda UNIPi pooldajate keskel 1960. aastal Partei liidrid püüdsid võidelda Briti kolonistide plaanitava Lõuna-Rodeesia, Põhja-Rodeesia ja Njassamaa föderatsiooni (Rodeesia ja Njassamaa Föderatsiooni) vastu. Föderatsioon sai sellest hoolimata 1953. aastal teoks. Aastal 1955 mõisteti Kaunda ja Nkumbula kolonialismi õõnestava sisuga kirjanduse levitamise eest kaheks kuuks sunnitööle. Vanglasolek muutis Kaunda vaateid radikaalsemaks, Nkumbula muutus aga kolonistide suhtes sallivamaks ja oli valmis mustadele valimisõiguse andmise küsimuses kompromissile minema. Aastal 1958 jõudsid vastuolud haripunkti, sest oldi eri meelt selle suhtes, kas osaleda valimistel, kus lubatakse hääletada ainult väikesel osal mustadest. Aafrika Rahvuskongress lõhenes, Kaunda lõi oktoobris koos oma mõttekaaslastega parteist lahku ja asutas Sambia Aafrika Rahvuskongressi. Temast sai partei esimees. Märtsis 1959 partei keelati. Juunis mõisteti Kaundale üheksakuune vanglakaristus, millest osa kandis ta Lusakas, osa aga Salisburys.
Tegevus vabadusvõitluse liidrina
Kaunda vabanes vanglast 8. jaanuaril 1960 ja sai seejärel Aafrika Rahvuskongressist lahkunud Mainza Chona 1959. aasta oktoobris asutatud Ühendatud Rahvusliku Sõltumatuse Partei (UNIP-i) liidriks. Kaunda sai muu hulgas tänu vangistusele rahva silmis kangelaseks. Seega oli tal 1960. aastast alates rahva toetus kindlustatud.
UNIP oli kiiresti kasvanud ja juunis 1960 oli parteil juba 300 000 liiget. Detsembris 1960 kutsusid Briti võimud Kaunda ja teised UNIP-i liidrid Londonis peetud konverentsile kolme koloonia teemal. 1961. aasta alguses andis Suurbritannia valitsus heakskiidu Põhja-Rodeesia dekoloniseerimise alustamisele.
Kenneth Kaunda pidas ennast "positiivse vägivallatu vastupanu" eestkõnelejaks. Aastal 1957 käis ta Indias ja Mahatma Gandhist sai üks tema suuremaid eeskujusid. Juulis 1961 korraldas ta Põhjaprovintsis kodanikuallumatust väljendava väljaastumise, mille käigus peamiselt süüdati rajatisi ja seati suurematele teedele tõkkeid.
Oktoobris 1962 peeti esimesed iseseisvumise seisukohalt olulised valimised. Kenneth Kaunda kandideeris UNIP-i liidrina. Kuigi valimisseadusega kehtestatud hääleõiguslike valgete osakaal oli ebaproportsionaalselt suur, tulid Ühendatud Rahvusliku Sõltumatuse Partei ja Aafrika Rahvuskongress valimiste võitjaks. UNIP sai enim hääli ja talle kuulus uue esinduskogu 37 kohast 15. Kenneth Kaunda sai seejärel Rahvuskongressiga moodustatud koalitsioonis haldus- ja sotsiaalministri koha. Jaanuaris 1964 peetud parlamendivalimised võitis UNIP ja Kenneth Kaundast sai Põhja-Rodeesia peaminister. Tema peaministriks oleku ajal leidis aset kokkupõrge Lumpa Kiriku ja UNIP-i liikmete vahel. 24. juulil 1964 puhkes tulevahetus, mille tagajärjel hukkus üle tuhande inimese. Kaunda oli sunnitud välja kuulutama erakorralise olukorra ja rahutused sõjaväe abil maha suruma. Umbes 15 000 Lumpa Kiriku liiget põgenes Kongo DV-sse; 3. augustil kiriku tegevus keelati.
24. oktoobril 1964 sai Kenneth Kaunda vastloodud Sambia riigi esimeseks presidendiks. Ta nimetas asepresidendina ametisse Reuben Kamanga.
Tegevus presidendina
pisi|USA president [[Jimmy Carter ja Kenneth Kaunda 1978. aastal]] Üks probleeme, millega noore riigi president pidi kohe tegelema, oli hõimudevaheline võimuvõitlus. Rahulikku ülesehitustööd häirisid ka parteide omavahelised ajuti vägivaldsed kokkupõrked, eriti 1968. aasta valimiste ajal. See ajendas Kaundat peagi ebademokraatlikke võtteid kasutama. Ise põhjendas ta ainuvõimu võtmist sooviga tagada stabiilsus ja muuta rahvas ühtseks.
Hariduspoliitika
Haridus on alati olnud üks Kenneth Kaunda kõige südamelähedasemaid teemasid. Oma haridussüsteemi poolest oli Põhja-Rodeesia üks viletsamaid Suurbritannia kolooniate seas. Iseseisvumisel oli Sambias umbes sada kõrgharidusega inimest, sealhulgas kolm arsti. Kaunda algatusel anti kõigile lastele tasuta õpikud ja pliiatsid; vanemad pidid hankima koolivormid, maksma sümboolse tasu ja hoolitsema selle eest, et lapsed koolis käiksid. Kõik lapsed keskkoolini ei jõudnud, kuid need, kes sinna läksid, said hea hariduse.
Aastal 1966 avati Lusakas Sambia ülikool. Enne seda oli selle ehitamiseks korraldatud üldrahvalik korjandus. Aastal 1988 moodustati ülikooli Kitwes asuvast osakonnast Copperbelti ülikool. Asutati ka ametikoole.
Majanduspoliitika
Kaunda algatas ulatusliku tööstusettevõtete riigistamise, eelkõige puudutas see vasekaevandusi, aga ka teisi suuri ettevõtteid, sealhulgas ehitus-, transpordi- ja finantsettevõtteid. Kaunda majanduspoliitikat peetakse üldiselt läbikukkunuks. Kogu majandus põhines vase ekspordil, seega sõltus Sambia peaaegu täielikult vase hinnast maailmaturul.
Kaunda lõi suhted Hiinaga, kelle abiga rajati aastatel 1970–1975 raudtee Copperbeltist Tansaaniasse Dar es Salaami.
Välispoliitika
Kenneth Kaunda toetas naaberriikide iseseisvuspüüdlusi ning rassismi ja valgete ülemvõimu vastast võitlust. Ta andis Sambias ulualust paljudele Aafrika vabastusorganisatsioonidele. See pingestas suhteid valgete võimu all olevate naaberriikidega.
Aastatel 1970 ja 1987 valiti ta Aafrika Ühtsuse Organisatsiooni esimeheks.
Ainupartei võimu kehtestamine
Juba 1960. aastatel muutus Kaunda juhtimisstiil järjest autoritaarsemaks. 1968. aasta presidendivalimistel oli ta ainuke kandidaat. Aastal 1972 keelustas Kaunda kõik opositsiooniparteid ja UNIP-ist sai ainupartei. Aasta hiljem kehtestati uue põhiseadusega nn üheparteiline osalusdemokraatia. Kaunda nimetas oma ideoloogiat Sambia humanismiks. See sarnanes Aafrika sotsialismiks nimetatud ideoloogiaga mitmes teises Kesk-Aafrika riigis.
Kenneth Kaunda valiti ainsa kandidaadina presidendi ametisse tagasi 1978. ja 1983. aastal. 1980. aastate alguses surus ta maha mitu riigipöördekatset.
1970. aastate energiakriis ja vasehindade langus tõi kaasa majanduslanguse ning rahvas muutus üha rahulolematumaks. Kuigi Rahvusvaheliselt Valuutafondilt ja Maailmapangalt oli varem suuri laene saadud, ei kiitnud lääneriigid Kaunda valitsemisstiili heaks ja loobusid lõpuks ka abistamisest. Rahvarahutuste ja rahvusvahelise üldsuse survel oli Kaunda sunnitud 1990. aastal lõpuks üheparteisüsteemi tühistama. Aastal 1991 võeti vastu uus põhiseadus ja samal aastal toimunud mitmeparteilistel valimistel valiti presidendiks Frederick Chiluba.
Elu pärast poliitikukarjääri
Pärast poliitikast tagasitõmbumist on Kenneth Kaunda pühendunud peamiselt heategevusele, eelkõige võitlusele AIDSi levikuga Aafrikas. Ta asutas organisatsiooni Kenneth Kaunda Children of Africa Foundation ja oli tegev muu hulgas arengumaade tervishoiuprobleemide leevendamisega tegelevas ettevõtmises Project Concern International.
Aastatel 2002–2004 osales ta Bostoni ülikooli programmis Lloyd G. Balfour African Presidents in Residence.
Isiklikku
Kenneth Kaunda abiellus 1946. aastal Betty Bandaga. Nad olid abielus 66 aastat ja neil sündis kümme last. 2012. aastal oli neil 38 lapselast ja 17 lapselapselast. Betty Kaunda suri 18. septembril 2012.
Üks nende poegadest suri AIDSi.
Kenneth Kaunda armastas kitarri mängida ja enda loodud laule laulda. Talle meeldis ka tantsida.
IPhone 11 Pro
pisi|iPhone 11 Pro Max
Kenneth Kaunda
Isiklikku
Talle iseloomulikuks sümboliks sai suur valge linane taskurätik, mida ta hoidis demonstratiivselt vasakus käes kõigil avalikel esinemistel.
IPhone 11 Pro
iPhone 11 Pro ja 11 Pro Max on Apple Inc. poolt disainitud, arendatud ja turustatud nutitelefonid. Need on iPhone'i 13. põlvkonna lipulaevad, järgnevad vastavalt iPhone XS ja XS Maxile. Apple'i tegevjuht Tim Cook avalikustas seadmed madalama klassi mudeli iPhone 11 kõrval 10. septembril 2019 Apple Parkis Steve Jobsi teatris. Eeltellimused algasid 13. septembril 2019 ja läksid müüki 20. septembriks.
Võrreldes varasemate seadmetega muudatused hõlmavad kolme objektiiviga tagumist kaamerasüsteemi ja A13 Bionic kiipi. 11 Pro on Apple'i esimene iPhone, millel on tähis "pro", mida varem kasutati ainult suuremates Apple'i seadmetes, ja esimene, mis sisaldas karbis 18W kiirlaadijat ja Lightning-USB-C kaablit, mis võimaldab ühendada Maci arvutitega.
Kenneth Kaunda
Isiklikku
Nelson Mandela oli Kenneth Kaunda hea sõber. Kaunda pidas kõne Mandela matustel.
Kenneth Kaunda elas Lusakast mõnekümne kilomeetri kaugusel maal.
Tunnustus
2003. aastal andis president Levy Mwanawasa Kenneth Kaundale Suure Kotkaordeni.
Mälestuse jäädvustamine
Lusaka lennujaam sai 2011. aastal nimeks Kenneth Kaunda rahvusvaheline lennujaam.
Bonifatius VIII (film)
"Bonifatius VIII" on Gerolamo Lo Savio poolt Itaalias 1911. aastal loodud tummfilm.
Filmis on vaatluse all olulisemad hetked paavst Bonifatius VIII elust.
Agility
pisi Agility  (toorlaen inglise keelest) on spordiala, kus inimese ja koera meeskonna ülesandeks on vigadeta ja võimalikult kiiresti joostes läbida takistustest koosnev võistlusrada. Agility eesmärk on arendada sportlikku eluviisi ning inimese ja koera meeskonna osavust, kiirust ja head koostööd.
Võistlusklassid ja -rühmad
Agility jaotatakse kolme võistlusklassi:
Võistlusklasside rajad erinevad pikkuse, raskusastme ja raja soorituskiiruse poolest. Soorituskiiruse alusel määratakse ideaalaeg.
Koerad on jagatud kolme võistlusrühma:
Võistlusrada
Võistlusrada koosneb erinevatest takistustest, mille paigutus määrab raja raskusastme ja läbimise nõutava kiiruse. Koer peab läbima raja ideaalaja piires ning ületama takistused õiges järjekorras. Võistlusplatsi suurus peab olema rahvusvahelistel võistlustel vähemalt 30 × 40 m ja rahvuslikel võistlustel 20 × 40 m või vähemalt 800 m². Võistlusraja pikkus on 100–200 meetrit. Sõltuvalt võistlusklassist peab koer sooritama 15–20 takistust, millest vähemalt seitse on hüppetakistused.
Hüppetakistused
pisi|Takistus: tõke/aed Tõke/aed on agility põhitakistus. Aia lati kõrgus on vastavalt võistlusrühmale mini 25–35 cm, midi 35–45 cm ja maksi 55–65 cm. Aia latt ei või olla kindlalt fikseeritud, see peab olema kergesti mahalükatav.
Müür erineb aiast kinnise hüppelati osa poolest. Hüppelati peal on lahtised osad, mis käppadega puudutades maha kukuvad. Müüri kõrgus mini võistlusrühmas 25–35 cm, midi 35–45 cm ja maksi 55–65 cm. Müüri laius on maksimaalselt 120 cm ja paksus 20 cm. pisi|vasakul|Takistus: rõngas Rõngas on tavaliselt rippuv autorehv, millest tuleb koeral läbi hüpata. Rõngast läbi hüppamise õpetamiseks peaks olema abiline. Rõnga ava läbimõõt on 38–60 cm. Ava keskpunkti kõrgus maast vastavalt võistlusrühmale mini/midi 55 cm ja maksi 80 cm. pisi|200px|Takistus: kaugushüpe Kaugushüppe takistus koosneb 4–5 madalast osast, mis asetatakse suuruse järjekorras nii, et esimene osa on kõige väiksem ja viimane kõige suurem. Pikkushüppes peab koer hüppama pika ja madala hüppe. Pikkushüppe takistus koosneb kahest kuni viiest osast. Pikkushüppe pikkus mini 40–50 cm (2 osa), midi 70–90 cm (3–4 osa) ja maksi 120–150 cm (4–5 osa). Pikkushüppe takistuse laius on 120 cm. Takistuse osad asetatakse tõusvas joones: madalaim takistus ette (15 cm) ja kõrgeim taha (28 cm). Takistuse igasse nurka on paigutatud 120 cm kõrgused postid. pisi|200px|vasakul|Takistus: laud Laud on neljal jalal seisev tasapind. Koera ülesanne on hüpata laua peale, püsida seal viis sekundit juhi (võistlusel kohtuniku) määratud asendis kas seistes, lamades või istudes. Võistlusel määrab kohtunik kaks suunda, kust koer võib takistusele hüpata. Juhul kui koer hüppab takistusele valest suunast, loetakse see takistuse läbimisest keeldumiseks, millele järgneb 5 veapunkti. Mõõdud mini/midi 90 × 90 cm (kõrgus 35 cm) ja maksi 120 × 120 cm (kõrgus 60 cm). Laua pind peab olema kaetud libisemiskindla kattega.
Ruut on samasugune takistus nagu laud, kuid maa peale joonistatud. Ruut on 120 × 120 cm suurune ala, kus koer peab püsima viis sekundit kohtuniku määratud asendis. Koer peab terve kehaga olema ruudus (saba võib jääda välja). Ruudu kohta kehtivad samad reeglid nagu laua kohta, ka õpetamise meetod on sarnane.
Kontakttakistused
Kontaktesemeid peetakse agility 's üheks raskemaks osaks, sest koer peab tajuma, et kontaktalast ei tohi üle hüpata, vaid seda peab kindlasti puudutama. Seetõttu tuleb õpetamisel olla järjekindel ja tähelepanelik. pisi|200px|Takistus: A-takistus A-takistus võib näida palju raskemana, kui see üldiselt on. Enamik koeri naudib A-takistuse läbimist. A-takistuse õpetamine ei nõua väga suurt pingutust juhul, kui tegemist on enesekindla koeraga. Koosneb kahest A-kujuliselt asetatud karestatud, libisemist takistavate liistudega kaldpinnast, mille laius üleval 90 cm ja jalamil 90–115 cm. Kõrgus maapinnast mini/midi 170 cm ja maksi 190 cm (90° nurga all). Kontaktpinna pikkus on 106 cm. pisi|200px|vasakul|Takistus: poomPoom võib koera hirmutada, sest maast vaadates paistab poom kõrguvat taevani. Poomi läbimisel tuleks jälgida, et koer sealt alla ei hüppaks, vaid rahulikult jookseks ja kontaktala läbiks. Poomi kõrgus 120–135 cm. Poomi osad peavad olema karestatud, libisemist takistavate liistudega, 360–420 cm pikad ja laiusega 30 cm. Kontaktpinna pikkus 90 cm. pisi|200px|Takistus: kiik Kiik on saanud nii mõnelegi koerale komistuskiviks, kuna selle läbimisel on tasakaalupunkt, kus kiik allapoole liigub, ning koerale on vaja õpetada liikumise aeglustamist, et kiik tugeva põrgatusega alla ei kukuks. Jälgitakse, et koer ilma loata iseseisvalt ühelegi takistusele ei jookseks. Kiige tugev põrgatus võib tekitada koeras vastakaid tundeid, mistõttu enamik loomadest kohe kiigelt alla hüppab ja edaspidi sellele astumast keeldub. Kiigelaud peab olema karestatud, 365–425 cm pikk ja 30 cm lai. Libisemist takistavate liistude kinnitamine ei ole lubatud. Kiige jalase kõrgus peab moodustama 1/6 kiigelaua kogupikkusest. Kiik peab olema tasakaalus. Kontaktpinna pikkus 90 cm. Koer peab kiige ületamisel mõlemad kontaktpinnad läbima.
Üleminekusertifikaadid
Agility 1. võistlusklassis antakse agility ülemineku sertifikaat koerale, kes on 1. klassi võistlusraja läbinud hindega "suurepärane" kolmel korral, millest vähemalt kaks tulemust peavad olema veatud (0–0,99) ja hinnatud kahe erineva kohtuniku poolt. Üks võistlustulemus kolmest võib olla hüpperajalt.
Aunimetused
Eesti agility tšempioniks (EST AG CH) saab koer, kes on agility riiklike võistluste kõrgeimas klassis saavutanud kolm 0-tulemusega (0–0,99) võitu vähemalt kahelt erinevalt kohtunikult. Üks võistlustulemus võib olla hüpperajalt. Peale selle peab koer olema saanud vähemalt hinde "hea" välimiku näituselt.
Välismaine koer saab aunimetuse EST AG CH, kui ta on oma maa agility tšempion ja saab ühe 0-tulemusega (0–0,99) võidu agility-rajalt võistluste kõrgeimas klassis Eestis.
Eesti meistriks agility 's saab koer, kes on Eesti meistrivõistlustel võitnud oma võistlusrühma vähemalt hindega "väga hea", st kuni 15,99 karistuspunktiga. Kui kahe raja tulemuste kokkuliitmisel on tulemus 16 ja enam karistuspunkti, jäetakse meistritiitel välja andmata.
Rahvusvahelistel agility-võistlustel antakse kõrgeimas võistlusklassis agility-rajal 0-tulemusega (0–0,99) võitnud koerale rahvusvaheline agility sertifikaat C.A.C.I.AG (Certificat d'Aptitude au Championnat International d'Agility). Paremuselt teisele koerale (0–0,99) antakse reserv-C.A.C.I.AG.
Rahvusvahelise agility tšempioni tiitli saamiseks peab koer saama kaks C.A.C.I.AG-d kahest riigist ja kahelt erinevalt kohtunikult, kusjuures nende kahe C.A.C.I.AG vahe peab olema vähemalt üks aasta ja üks päev.
Kui võitnud koeral juba on rahvusvaheline agility-meistri tiitel, võidakse C.A.C.I.AG üle anda koerale, kes on saanud reserv-C.A.C.I.AG-i.
Heigo
Heigo on mehenimi.
2018. aasta seisuga oli see Eestis populaarsuselt 284. mehenimi. 1. jaanuari 2018 seisuga oli Eestis eesnimi Heigo 442 mehel.
2022. aasta 1. jaanuari seisuga oli eesnimi Heigo Eestis 435 mehel ning see oli populaarsuselt 295. mehenimi. Vanim Heigo oli vanuserühmas üle 85 aasta, noorim vanuserühmas 0–4 aastat.
Eesnimi Heigo oli kõige populaarsem vanuserühmas 35–39, kus neid on 10 000 elaniku kohta 8,50. Nimi oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 9,11 inimest.
Nižni Novgorodi Torpedo
Nižni Novgorodi Torpedo (vene keeles Торпедо Нижний Новгород) on Venemaa jäähokiklubi, mis tegutseb Nižni Novgorods. See mängib Kontinentaalse Hokiliiga (KHL) Idakonverentsis Harlamovi divisjonis.
Klubi on asutatud 1946. aastal. Aastatel 1954–1992 mängis see Nõukogude Liidu meistrivõistlustel. 1961. aastal saavutati Liidu meistrivõistlustel teine koht. Aastatel 1992–1992 mängiti Rahvusvahelises Liigas. Aastatel 1996–2008 mängiti vaheldumisi Venemaa kõrgliiigas ja esiliigas.
KHL-is mängib Torpedo alates 2008. aastast. Parimaks tulemuseks on Läänekonverentsi poolfinaali jõudmine hooaegadel 2011–12 ja 2015–16.
Klubi omanik on autotootja GAZ Group.
Klubi peatreener on Igor Larionov.
Petikkaar
pisi|[[Poitiers' Notre-Dame-la-Grande|Poitiers' Notre-Dame la Grande kiriku fassaad petikkaunistustega|248x248px]] Petikkaar on kaare kuju jäljendav lame dekoratiivnišš. Esineb tihti gruppidena koos teiste petikelementidega (nt. petikakendega). Laialdasem levilk sai ilmsiks keskajal, kasutati gooti arhitektuuris, eriti tellisgootikas.
200x200px|Kolme õe hoone petikkaunistustega
Stellaardünaamika
Stellaardünaamika on astronoomia haru, mis rakendab tähesüsteemide ruumilise ehituse, nende sees toimuva liikumise (sh süsteemide pöörlemise) ja evolutsiooni kirjeldamisel statistilise mehaanika meetodeid.
A. Le Coq Special
A. Le Coq Special on A. Le Coqi õlletehase toodetav hele õlu. Õlu loodi A. Le Coqi ja selle kaubamärgi 200. aastapäeva tähistamiseks. Õlu valiti 2008. aastal Eesti parimaks alkohoolseks joogiks. A. Le Coq Special on valmistatud traditsioonilisel põhjakääritusmeetodil ning on 5,2% alkoholisisaldusega. Õlle retsept sisaldab erihumalaid, mis kaitsevad õlle värvust valguse eest, võimaldades õlut villida läbipaistvasse pudelisse.
Õlu villitakse läbipaistvasse reljeefsesse 0,5-liitrisesse klaaspudelisse ja 0,5-liitrisesse alumiiniumpurki. Pudel on keeratava korgiga ning selle põhja on pressitud õnarus, mis hõlbustab pudeli avamist teise pudeliga. A. Le Coq Speciali pudelid on ühekordse kasutusega, neid toodab AS Järvakandi Klaas.
Wilhelm Tell (täpsustus)
Wilhelm Tell on Šveitsi rahvuskangelane.
"Wilhelm Tell" on mitme teose pealkiri:
298 eKr
298. aasta eKr ehk ab urbe condita CDLVI (456).
HSDPA
HSDPA (High Speed Downlink Packet Access, 'kiire allalaadimisega pakettandmeside juurdepääsutehnoloogia'; ka 3.5G) on UMTS- (3G-) võrgu edasiarendustehnoloogia, mis võimaldab mobiilse interneti allalaadimiskiirust kuni 14,4 Mbit/s. Tehnoloogia võib olla kasutuses koos kiiret üleslaadimist võimaldava HSUPA-tehnoloogiaga või ilma selleta. Viimasel juhul on üleslaadimiskiiruseks tavaline UMTS-võrgu kiirus 384 kbit/s. HSDPA-d ja HSUPA-d koos nimetatakse ka HSPA-ks. On juba olemas ka HSPA+ tehnoloogia, mis võimaldab veelgi suuremaid kiirusi.
Enamik HSDPA-d toetavaid mobiiltelefone toetab siiski andmesidekiirust vaid kuni 3,6 Mbit/s, uuemad ka kuni 10,2 Mbit/s. Enamik andmesidemodemeid töötab kiirusel kuni 7,2 Mbit/s (Nokia CS-15 kuni 10,2 Mbit/s).
Eestis pakuvad HSDPA-d kõigi nelja mobiilsideoperaatori UMTS-võrgud, EMT ja Elisa Eesti pakuvad juba ka HSPA+ kiirusi. 2010. aasta aprilli seisuga võimaldasid EMT ja Elisa võrgud maksimaalset andmesidekiirust 21,6 Mbit/s ja Tele2 ja Tallinn Mobile 3G võrgud kuni 14,4 Mbit/s.
Uduvere lookarstiala
Uduvere lookarstiala on karstiala Pärnu maakonnas Põhja-Pärnumaa vallas Uduvere asula piiril.
Karstiala on loometsas, kus u 1 ha suurusel alal paljanduvad lubjakivid. Alal on mitmeid avalõhesid ja karre.
Rakendus-spetsiifiline integraallülitus
Rakendusspetsiifiline integraallülitus (ingl k Application Specific Integrated Circuit, lühend ASIC) on integraallülitus, mis ei ole üldotstarbeline, vaid omab kindlat eesmärki.
Tegemist on väga keeruliste kiipidega, mis kasutavad üle 100 miljoni loogikalülituse. ASIC kiibid on tihti süsteemikiibid, mis koosnevad suurtest plokkidest nagu mikroprotsessorid ja mälud. Nende funktsionaalsuse defineerimiseks kasutatakse tihti riistvarakirjelduse keeli nagu näiteks VHDL või Verilog. Kuna eesmärgipärased integraallülitusi on kulukas toota kasutatakse prototüüpimisel enamasti FPGA-sid. Alles seadme masstootmisel muutub efektiivsemaks eesmärgipärase integraallülituse kasutamine.
Kasutusalad
Rakendus-spetsiifiliste integraallülituste kasutusala on väga lai, aga peamiselt kasutatakse neid kõrgtasemeliste kiipide masstootmisel, kus on oluline elektriline jõudlus, kiibi suurus ja transistorite tihedus.
Levinud kasutusvaldkonnad:
Rakendus-spetsiifilised integraallülitused on laialdaselt levinud ka tarbeelektroonikas erinevates kaamerates ja mängukonsoolides.
Disaini voog
Rakendus-spetsiiflilise integraallülituse kavandamine ja arendamine koosneb mitmest protseduurist:
Disaini tehnoloogiad
thumb|480px|Rakendus-spetsiiflisiste integraallülituste alamjaotus Rakendus-spetsiifilisi integraallülitusi jaotatakse vastavalt sellele kui palju saab programmeerija kiipi kohandada. Sellest tuleneb ka esimene suurem jagunemine programmeeritavateks ja mitteprogrammeeritavateks integraallülitusteks. Prototüüpimise etapis kasutatakse programeeritavaid integraallülitusi, et vigade korral võimaldada parandamist samal kiibil. Programmeeritavate rakendus-spetsiifiliste integraallülituste alla kuuluvad FPGA-d ja programmeeritavad loogikaseaded.
Mitteprogrammeeritavad seadmed jagunevad edasi selle põhjal kui üldise disainiga on tegu. Kui disain koosneb üldkasutatavatest osadest, siis loetakse seda pool-kohandatud disainiks, aga kui disain luuakse algusest lõpuni eesmärgist lähtuvalt, siis on tegemist kohandatud disainiga.
Pool-kohandatud disainiga seadmete puhul eristatakse kahe peamist disaini tehnoloogiat: standardsed loogikaplokkid ja väratite massiiv. Mõlemad jagunevad omakorda erinevateks alamtehnoloogiateks nagu kanaliga ja kanalita standardsed loogikaplokid, Standard ja makro plokkidega väratite massiivid
Täielikult kohandatud disainiga seadmed on väga erinevad, kuna neil puuduvad ühiselt kasutatavad alusplokkid. Sellepärast on ka nende tootmine ajakulukam, aga tänu sellele on võimalik saada maksimaalselt optimeeritud disaini. Täielikult kohandatud seadete alla kuuluvad ka mitme projekti toorikud.
Programmeeritav vantiilmaatriks ehk FPGA
ingl k Field Programmable Gate Array
FPGA on programmeeritav rakendus-spetsiifiline integraallülitus, mis võimaldab kasutajal ise loogikaplokkide vahelisi ühendusi programmeerida. Need koosnevad programmeeritavatest loogikakomponentidest ja ühendustest, millega on võimalik luua keerulisi arhitektuure. FPGA-del ei ole valmistamise ajal kindlat funktsiooni, aga kuna nende programmeerimisel muutub lisaks tarkvarale ka riistvara, siis loetakse neid tihti rakendus-spetsiifiliste integraallülituste hulka.
Programmeeritav loogikaseade
ingl k Programmable Logic Device ehk PLD
Programmeeritav loogikaseade on teine programmeeritav rakendus-spetsiifiline integraallülitus, mis on valmistamise ajal määramata funktsiooniga. PLD programmeerimisel muudetakse seadmes olevate väratite vahelisi ühendusi ning sellega programmeeritakse ümber ka loogikaseade eesmärk. Komplekssed programmeeritavad loogikaseadmed sarnanevad FPGA-dega, aga neil on vähem loogikaväratite jadasid ja loogikaelementide vahelisi ühendusi.
Standardsed loogikaelemendid
Standardsetel loogikaelementidel põhinevad rakendus-spetsiifilised integraallülitused kasutavad varem disainitud loogikaelemente, mis kannavad endas Boole’i loogika või salvestusfunktsioone. Boole'i loogika edasiandmiseks kasutatakse erinevaid loogikavärateid, mis võimaldavad teha aritmeetilisi operatsioone (liitmine, lahutamine, täiendkood), bitipõhiseid loogilisi operatsioone (NING, VÕI, eksklusiivne-VÕI, pöördkood) ja bitinihke toiminguid (aritmeetiline ja loogiline nihe, pööramine). Salvestusfunktsioonina mälu tekitamiseks kasutatakse trigereid (ingl k flip-flop).
Üldiselt kasutatavad funktsioonid on standardsete loogikaelementidena kataloogi salvestatud, kust neid saab integraallülitusi disainides importida ja sisenditena kasutada. Kiipi disainides paigutatakse samasuguse suurusega standardsed loogikaelemendid korrektselt ridadena üksteise kõrvale ning ühendatakse omavahel keeruliste funktsioonide loomiseks.
Väratite massiiv
ingl k Gate Array
Väratite massiivid on rakendusspetsiifilised integraallülitused, mis kasutavad eelnevalt defineerutud ränikettal paiknevaid n- ja p-tüüpi transistoride massiive. Kasutaja ei saa ränikettal olevate transistoride paigutust muuta, aga ta saab nende peal oma soovitud ühendused defineerida, mille põhjal lõplikud plaadid toodetakse.
Väratite massiivid jagunevad kanalitega ja kanaliteta massiivideks, mis erinevad üksteisest ühenduste paiknemise poolest. Kanalitega väratite massiividel luuakse loogikaelementide vahelised ühendused loogikaelementide ridade vahel asuvates kanalites. See tähendab, et transistori ridade vahele jäetakse rohkem ruumi ühenduste vedamiseks. Kanaliteta väratite massiivide puhul paiknevad ühendused loogikaelementide peal asuvas metallikihis. Tänu sellele ei pea transistoride vahele vaba ruumi jätma, aga kasutamata jäävad transistorid, mille peal paiknevad teiste ühendused.
Kohandatud disain
ingl k Custom design
Kohandatud disainiga rakendus-spetsiifilistel integraallülitustel on kohandatud loogikaelemendid ning kõik kohandatud kihid. Kohandatud disain võtab palju rohkem aega kui pool-kohandatud disain kuna ei ole valmisolevaid tükke millest kiip kokku panna, vaid kõik osad disainitakse käsitsi. Terve integraallülituse käsitsi disainimisel on võimalik lisada analoog komponente, optimeeritud mäluelemente ja mehaanilise struktuuri osasid, mida poleks võimalik ainult ühendustega lisada. Pika disainiaja ja käsitsi disainitud komponentide kasutamine muudab kohandatud disaini pool-kohandatud disainist palju kallimaks. Üheks sobivaks kohandatud disaini näiteks on mikroprotsessorid.
Mitme projekti toorik
ingl k Multi-Project Wafers
Don Simon Tompel
Don Simon Tompel (sündinud 31. juulil 1974 Tallinnas) on Eesti ettevõtja, naturismi propageerija.
Fotograafia
Don Simon Tompel on vabakutseline pressi- ja kommertsfotograaf, kelle tehtud fotosid on kasutanud meediaväljaanded, ettevõtted, kodanikuühendused ning ka Guinnessi rekordite kontor.
Don Simon Tompel on olnud järgmiste ühingute ja brändide looja ja/või eestvedaja:
Taye Taiwo
Taye Ismaila Taiwo (sündinud 16. aprillil 1985 Lagoses) on Nigeeria jalgpallikoondise endine kaitsja.
Taiwo on tuntud täpsete ja tugevate söötude ja karistuslöökide poolest.
Klubikarjäär
Ühe aasta (2003) mängis Taiwo Nigeeria 1. divisjoni klubis Gabros International. Järgmise aasta (2004) mängis ta Nigeeria kõrgliiga klubis Lobi Stars.
2005–2011. Marseille Olympique
2005. aastal sõlmis 20-aastane Taiwo lepingu Marseille Olympique'iga. Klubi soovis temaga täita tühikut, mis tekkis Bixente Lizarazu siirdumise järel Müncheni Bayernisse.
Marseille's mängis Taiwo 192 mängu ja lõi neis 17 väravat.
2011. AC Milan
9. mail 2011 sõlmis Taiwo lepingu AC Milaniga ja debüteeris 24. septembril 1:0 võidumängus AC Cesena vastu. Kuid kokku osales ta Milani ridades kõigest neljas mängus ega löönud väravaid.
2012. Queens Park Rangers
24. jaanuaril 2012 sõlmis Milan hooaja lõpuni kehtiva laenulepingu Inglismaal Premier League'is mängiva Londoni klubiga Queens Park Rangers, kelle meeskonnas Taiwo mängima hakkas. Ta osales 15 mängus, neist 2 korda vahetusest, ja lõi ühe värava, nimelt 24. märtsil Sunderland AFC vastu võõrsil 0:3 taga ja arvulises vähemuses olles realiseeris ta 25 m kauguselt karistuslöögi ning see jäi mängu viimaseks väravaks. Queens Park Rangers võitis viis viimast kodumängu (kuigi kaotas seitse viimast võõrsilmängu) ja saavutas 17. koha, jäädes 1 punktiga liigasse püsima.
2012–2013. Kiievi Dünamo
31. juulil 2012 sõlmis Milan laenulepingu Kiievi Dünamoga, mis kehtis ühe hooaja. Taiwo osales sel hooajal 31 mängus, lõi 1 värava ja sai 2 kollast kaarti.
Dünamol ei õnnestunud tulla Ukraina meistriks. Kuigi ta võitis 5 esimest mängu, juhtis hooaja algusest lõpuni Donetski Šahtjor. Dünamo sai pronksmedali.
Karikavõistlustel langes Dünamo välja esimeses mängus, kuigi just selles lõi Taiwo oma hooaja ainsa värava, kui võrdsustas 27. minutil Šahtjori vastu 1:1. Mängu võitis Šahtjor 4:1.
Eurosarjas osales Taiwo 10 mängus 12-st, alati algrivistuses. UEFA Meistrite Liiga kolmandas eelringis alistas Dünamo nii kodus kui võõrsil Rotterdami Feyenoordi. Neljandas eelringis võitis ta Mönchengladbachi Borussia võõrsil 3:1 ja kaotas kodus 1:2, lülitades seega vastase välja. Alagrupiturniiril jäi Dünamo 1 võidu, 2 viigi ja 3 kaotusega kolmandaks ning langes Euroopa liigasse 32 parema hulka, kus viigistas kodus 1:1 Bordeaux' Girondinsiga ja kaotas võõrsil 0:1.
2013. Bursaspor
2013. aastal lõppes Taiwo leping Milaniga. Kiievi Dünamol oli õigus Taiwo veel üheks hooajaks palgata, aga ta ei soovinud seda kasutada. Taiwot seostati äsja Premier League'i tõusnud Cardiff Cityga, kuid Taiwo eelistas jätkata Türgis ja sõlmis lepingu Bursasporiga. Juba oma debüütmängus lõi Taiwo värava. See oli Euroopa liiga kolmanda eelringi mäng FK Vojvodina vastu ja Taiwo lõi 90. minutil mängu viimase värava, mis viigistas seisu 2:2. Kuid kordusmängu Bursas kaotas Bursaspor 0:3 ja langes välja.
Koondisekarjäär
Taiwo esimene suurvõistlus oli 2006. aasta Aafrika meistrivõistlused jalgpallis. Nigeeria jalgpallikoondis kogus valikturniiril Angola jalgpallikoondisega võrdselt punkte. Väravate vahe oli Nigeerial parem (+14 +6 vastu), aga valikgrupi võitja otsustati omavaheliste mängude põhjal (Angola oli võitnud kodus ja viigistanud võõrsil). Valikgrupi võitja pääses Saksamaal toimunud 2006. aasta MM-ile, aga Aafrika meistrivõistlustele pääses 3 paremat, kolmandana Zimbabwe jalgpallikoondis.